**LĪGUMS**

*par \_\_\_\_\_\_\_\_\_\_\_\_ programmas/fonda līdzfinansētā projekta „\_\_\_\_\_\_\_\_\_\_\_\_\_\_\_\_\_\_\_”*

*īstenošanu Latvijas Universitātē*

*Rīgā 201\_\_.gada \_\_\_. \_\_\_\_\_\_\_\_\_\_\_\_\_\_*

 Latvijas Universitāte, reģ. Nr. 3341000218, juridiskā adrese: Raiņa bulv. 19, Rīga, LV-1586, tās prorektora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz LU Administrācijas reglamenta (apstiprināts ar LU 17.07.2017. rīkojumu Nr. 1/244) un LU 23.02.2016. rīkojuma Nr. 1/89 „Par paraksta tiesībām LU īstenotajos projektos” pamata (turpmāk – LU), no vienas puses,

un

projekta „\_\_\_\_\_\_\_\_\_\_\_\_\_\_\_”, kas tiek īstenots LU, pamatojoties uz līgumu/vienošanos Nr.\_\_\_\_\_\_\_\_\_\_, laika periodā no \_\_\_\_\_\_\_ līdz \_\_\_\_\_\_\_ (turpmāk – PROJEKTS), zinātniskais vadītājs \_\_\_\_\_\_\_\_\_\_\_\_\_\_\_\_\_, \_\_\_\_\_\_\_-\_\_\_\_\_\_\_\_ (turpmāk – PROJEKTA vadītājs),

 *(vārds, uzvārds) (personas kods)*

vienojas par turpmāk norādīto:

1. Puses vienojas, ka LU un PROJEKTA vadītājs sadarbojoties īsteno \_\_\_\_\_\_\_\_\_\_\_\_ projektu, par kuru starp LU un \_\_\_\_\_\_\_\_\_\_\_\_\_\_\_\_\_ noslēgts līgums/vienošanās Nr. \_\_\_\_\_\_\_\_\_\_\_\_\_\_\_.
2. PROJEKTA vadītājs uz šī līguma pamata noslēdz darba līgumu ar LU par PROJEKTA zinātnisko vadīšanu.
3. LU ir PROJEKTAM piešķirto līdzekļu saņēmēja, un PROJEKTA finansējums tiek iekļauts kopējā LU budžetā kā PROJEKTA izpildei paredzētie līdzekļi. PROJEKTA finansējumu pārvalda PROJEKTA vadītājs. Finanšu operācijas ar PROJEKTA līdzekļiem PROJEKTA vadītāja uzdevumā un ar LU vadības apstiprinājumu veic Finanšu un uzskaites departaments LU noteiktajā kārtībā.
4. Par PROJEKTA finansējuma līdzekļiem iegūtā manta ir LU īpašums, izņemot gadījumus, kad PROJEKTA dokumentācijā tas ir noteikts citādi.

5. LU:

 5.1. nodrošina PROJEKTA juridisko piederību un tā aizsardzību;

 5.2. veic norēķinus ar PROJEKTA sadarbības partneriem, ja tādi ir, ar Valsts Kasi, PROJEKTA pasūtītāju, ja tāds ir, un citām organizācijām likumā noteiktajā kārtībā;

 5.3. veic PROJEKTA ienākumu, izdevumu un materiālo vērtību uzskaiti un kontroli;

 5.4. nodrošina konsultācijas PROJEKTA vadītājam vai pēc PROJEKTA vadītāja norādījuma citai personai ar PROJEKTA izpildi saistītajos plānošanas, finanšu, grāmatvedības un publisko iepirkumu jautājumos;

 5.5. organizē patentu un citu intelektuālo īpašumu uzskaites darbu un sniedz pārskatus augstākstāvošajām organizācijām;

 5.6. nodrošina ar PROJEKTA izpildi saistīto darba tiesisko attiecību noformēšanu atbilstoši normatīvo aktu prasībām.

**6. PROJEKTA vadītājs:**

 6.1. ir atbildīgs par PROJEKTA ietvaros veikto pētījumu kvalitāti un atbilstību PROJEKTĀ noteiktajiem mērķiem, kā arī par secinājumiem, kas izdarīti, veicot šos pētījumus un darbus, neatkarīgi no tā, kas ir pētījumu pasūtījis vai finansējis;

 6.2. ir atbildīgs par PROJEKTA savlaicīgu izpildi un PROJEKTĀ paredzēto vai finansētāju pieprasīto atbilstošo atskaišu un citas dokumentācijas iesniegšanu noteiktajos termiņos;

 6.3. ir atbildīgs par to, lai viņa pārvaldījumā nodotā informācija, materiāli un finanšu līdzekļi tiktu izmantoti PROJEKTĀ izvirzīto mērķu sasniegšanai;

 6.4. nodrošina PROJEKTĀ piešķirto finanšu līdzekļu izlietošanu atbilstoši tam paredzētajam mērķim, paredzētajos termiņos un atbilstoši noteiktam apmēram;

 6.5. sadarbojas ar LU attiecīgajām struktūrvienībām un departamentiem, lai sasniegtu PROJEKTA mērķi;

 6.6. savlaicīgi informē Zinātnes departamentu par grūtībām, problēmām, kuras radušās, īstenojot PROJEKTU;

 6.7. savlaicīgi iesniedz PROJEKTA dokumentāciju, tai skaitā saskaņotu finanšu tāmi, atalgojuma fonda limita sadalījumu, darbinieku sarakstus un citus dokumentus LU noteiktajā kārtībā;

 6.8. iesaista PROJEKTA izpildē galvenokārt LU darbiniekus, doktorantus un studentus un nosaka to darba samaksu atbilstoši Latvijas Republikā un LU noteiktajai kārtībai.

**7. Līgumslēdzējas puses vienojas, ka:**

 7.1. mantiskās tiesības uz PROJEKTA vadītāja un viņa vadītās grupas radīto intelektuālo īpašumu (t.sk. izgudrojumu, augu šķirni, dizainparaugu, preču zīmi, pusvadītāju izstrādājumu topogrāfiju un ar autortiesībām aizsargātu darbu) nosaka Latvijas Universitātes Intelektuālā īpašuma pārvaldības noteikumi un Komercializācijas procesa vadlīnijas, un citi LU normatīvie akti;

 7.2. PROJEKTU uzskata par pabeigtu, ja ir nodrošināta visu saistību izpilde pret PROJEKTU finansējošajām institūcijām un tās ir to pieņēmušas, tai skaitā PROJEKTA rezultātu uzturēšana pēcuzraudzības periodā un līdzdalība PROJEKTA pēcpārbaudēs. Ja PROJEKTA vadītāja veiktais darbs tiek atzīts par neapmierinošu, PROJEKTA vadītāja pienākums ir nodrošināt pieļauto trūkumu novēršanu bez papildu samaksas;

 7.3. PROJEKTA vadītājs atlīdzina LU radušos zaudējumus, ja viņš nepilda šo līgumu un ja viņa rīcības un/vai bezdarbības dēļ tiek radīti zaudējumi LU;

 7.4. PROJEKTA vadītāja darba samaksu nosaka ar viņu noslēgtajā darba līgumā;

 7.5. domstarpības, kas radušās starp pusēm un kas saistītas ar līgumā paredzēto saistību izpildi, risina vienošanās ceļā. Vienošanos noformē rakstveidā kā šī līguma pielikumu. Ja puses nevar vienoties, strīdus risina Latvijas Republikas normatīvajos aktos noteiktajā kārtībā.

**PROJEKTA vadītājs LU prorektors**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, paraksta atšifrējums) (paraksts, paraksta atšifrējums)*

 z.v.